wickkiey/tamil-wikipedia-chunked huggingface dataset:
# இடர் மேலாண்மை (நிதி)

## எடுத்துக்காட்டுகள்

### வேளாண்மை பொருள் விலை மாற்ற இடர் மேலாண்மை

ஒரு நல்ல உழவனை நாம் சரியான இடர் மேலாளர் என்று அழைக்கலாம். தேவை மற்றும் அளிப்பை பொருத்து சந்தையில் விற்கப்படும் கோதுமை மற்றும் மற்ற பயிர்களின் விலை ஏறி இறங்கும். தற்பொழுது உள்ள விலை நிலவரம் மற்றும் அறுவடை சமயத்தில் இருக்ககூடிய நிலவரத்தை முன்கூட்டியே அறிவதன் மூலம் ஒரு உழவன் தனக்கு ஏற்ற நெல்லை பயிரிடுகிறான். ஆனால் முன்னதாகவே அறிந்து கொள்ளும் தகவல் எல்லா நேரங்களிலும் பயனுள்ளதாக இருப்பதில்லை. ஒருமுறை பயிரிட்ட பிறகு ஒரு குறிப்பிட்ட காலம் முழுவதற்கும் அந்த உழவன் தான் பயிரிட்ட செடிகளுக்கு பாதுகாப்பாக இருக்க வேண்டி இருக்கிறது. உழவன் பயிரிடும் சமயத்தில் இருக்கும் விலையைவிட அறுவடை சமயத்தில் உயர்ந்திருந்தால் அவன் அதிக இலாபத்தைச் சம்பாதிக்கிறான். இல்லையேல் அவன் நஷ்டத்தை சந்திக்க நேரிடுகிறது.  
அந்த உழவன் அவன் பயிரிடும் சமயத்தில் அவனிடம் இருக்கும் நெல்லின் அளவுக்குச் சமமாக ஏராளமான வருங்கால நெல் ஒப்பந்தங்களை விற்பனை செய்தால், அவன் நெல்லின் விலையை குறப்பிட்ட காலம் வரை அப்படியே நிறுத்தி வைக்கிறான். இந்த ஒப்பந்தம் வருங்காலத்தில் அவன் குறிப்பிட்ட அளவு நெல் மூட்டைகளை குறிப்பிட்ட தேதியில் கூறிய விலையில் விற்பனை செய்வான் என்பதை குறிக்கிறது. அவன் நெல் விலை மாற்றங்களினால் ஏற்படும் இடர்களில் இருந்து தன்னை காத்துக் கொண்டுள்ளான். இதை செய்தவுடன் அவன் விலை குறைந்தாலோ அல்லது உயர்ந்தாலோ அவன் கவலைப்படுவதில்லை. அவனுக்கு ஒப்பந்தப்படி கண்டிப்பாக வருவாய் வந்துவிடுகிறது. அறுவடை நேரத்தில் விலை சரிவால் நஷ்டம் வருமோ என்று அவன் கவலைப்பட வேண்டிய தேவை இருப்பதில்லை. ஆனால் அறுவடை சமயத்தில் விலை உயர்ந்து இருந்தால் அப்பொழுது அவன் பெறவிருக்கும் அதிக இலாபத்தை இழக்கிறான்.
# இடர் மேலாண்மை (நிதி)

## எடுத்துக்காட்டுகள்

### இருப்பு விலையில் இடர் மேலாண்மை

முதல் நிறுவனத்தின் பங்கு விலை அந்த நிறுவனம் வெற்றிகரமாக பொருளை தயாரிக்க கையாளும் செய்முறையை பொருத்து அடுத்த மாதத்தில் உயரும் என்று பங்குதாரர் நம்புகிறார். பங்குதாரர் தான் எதிர்பார்க்கும் விலை உயர்வைக் கொண்டு இலாபம் சம்பாதிக்க முதல் நிறுவனத்தின் பங்கை வாங்க நினைக்கிறார். ஆனால் முதல் நிறுவனம் தொழிற்சாலையில் இருக்கும் மிக எளிதில் மாறக்கூடிய நிறுவனம் ஆகும். பங்குதாரர் அவர் நம்பிக்கையின் அடிப்படையில் முதல் நிறுவனத்தில் இருந்து பங்குகளை வாங்கினால், அப்பொழுது அவர் மேற்கொள்வது துணிகர வாணிகம் ஆகும்.  
தொழிற்சாலையில் ஈடுபாடுகாட்டாமல் முதல் நிறுவனத்தில் ஈடுபாடு காட்டுவதால் அவர் ஆபத்தில் இருந்து தன்னை காத்துக்கொள்ள *இடர் மேலாண்மை* புரிகிறார். இதற்கு அவர், விலை குறைவை எதிர்பார்த்து தனது நிறுவனத்தின் போட்டியாளராக இருக்கும் இரண்டாம் நிறுவனத்தின் பங்குகளுக்கு சமமாக (இருப்பு எண்ணிக்கை × விலை) விலையில் இருக்கக்கூடிய தனது பங்குகளை விற்க முனைகிறார். இந்த முறையில் வாணிகம் மேற்கொள்வதால் அவர் நேரடியாக குறைந்த ஆபத்தையே சந்திக்க நேரிடுகிறது. இது முதல் நிறுவனத்தின் அழைப்பு கடன் வீதத்தைச் சார்ந்தே அமைகிறது. ஆனால் இங்கு ஆபத்து குறைந்து இருக்கிறதே தவிர முற்றிலுமாக தவிர்க்கப்படவில்லை.  
பங்குதாரரின் முதல் நாள் இலாக்கா:  
- முதல் நிறுவனத்தின் நீண்ட 1000 பங்குகள், ஒன்றின் விலை $1
- இரண்டாம் நிறுவனத்தின் குறுகிய 500 பங்குகள் , ஒன்றின் விலை $2  
(தனது பங்கின் விலையை குறைத்து விற்பனை செய்துள்ளார் பங்குதாரர் என்று இந்த எடுத்துக்காட்டின் மூலம் புரிந்து கொள்ளலாம்)  
இரண்டாம் நாள் அவர் பங்குகள் வாங்கி இருக்கும் தொழிற்சாலைக்கு சாதகமாக செய்திகள் வெளியாகின்றன. அதன் விளைவாக அந்த தொழிற்சாலை தயாரிக்கும் பொருட்களின் இருப்பின் விலை உயர நேரிடுகிறது. முதல் நிறுவனம் பலமான நிறுவனமாக இருப்பதால் அது 10% அதிகரிக்கிறது. இரண்டாம் நிறுவனம் 5% மட்டுமே உயர்கிறது:  
- முதல் நிறுவனத்தின் நீண்ட 1000 பங்குகள் , ஒன்றின் விலை $1.10: $100 இலாபம்
- இரண்டாம் நிறுவனத்தின் குறுகிய 500 பங்குகள் , ஒன்றின் விலை $2.10 each: $50 இழப்பு  
(சுருக்கமாக சொல்லப்போனால், முதலீட்டாளர் விலை குறைவினால் இங்கு நஷ்டப்படுகிறார்)  
இரண்டாம் நாள் பங்குதாரர் தான் எடுத்த இடர் மேலாண்மையை நினைத்து வருந்தலாம். அவர் மேற்கொண்ட நடவடிக்கையால் முதல் நிறுவனத்தின் மூலம் அவருக்கு கிடைக்க இருந்த இலாபம் குறைந்தது. ஆனால், மூன்றாம் நாள் அவர் பங்கு வாங்கி இருக்கும் தொழிற்சாலையை பற்றி பாதகமான செய்திகள் வெளியாகி, அதன் இருப்பு விலை குறைய நேரிடும் பொழுது, அவர் முதலீடு செய்திருப்பதில் இருந்து 50% ஒரு சில மணிநேரத்திலேயே மறைகிறது. முதல் நிறுவனம் இரண்டாம் நிறுவனத்தை விட மதிப்பு கூடியது என்பதால் அது இரண்டாம் நிறுவனத்தை விட குறைவாக தான் பாதிக்கப்படுகிறது:  
நீண்ட நிலை மதிப்பு (முதல் நிறுவனம்):
- நாள் 1: $1000
- நாள் 2: $1100
- நாள் 3: $550 => ($1000 – $550) = $450 இழப்பு  
குறுகிய நிலை மதிப்பு (இரண்டாம் நிறுவனம்):
- நாள் 1: -$1000
- நாள் 2: -$1050
- நாள் 3: -$525 => ($1000 – $525) = $475 இலாபம்  
இடர் மேலாண்மை இல்லாமல் இருந்திருந்தால் பங்குதாரர் $450 இழக்க நேரிட்டு இருக்கும் (பங்குதாரர் முதல் நிறுவனத்தின் பங்குகளை வாங்க, இரண்டாம் நிறுவனத்தின் பங்குகளை விலை குறைவை எதிர்பார்த்து $1000 க்கு விற்கவில்லை என்றால்,அவர் $900 இழந்திருக்க நேரிட்டு இருக்கும்) ஆனால் இந்த இடர் மேலாண்மை - விலை குறைவை எதிர்பார்த்து இரண்டாம் நிறுவனத்தின் பங்குகளை விற்பனை செய்தது - $475 இலாபத்தை கொடுத்துள்ளது. பெரும் நஷ்டம் இருக்க வேண்டிய இடத்தில் நிகர இலாபமாக $25 கிட்டுகிறது.
# இடர் மேலாண்மை (நிதி)

## எடுத்துக்காட்டுகள்

### எரிபொருள் பயன்பாட்டில் இடர் மேலாண்மை

விமான எரிபொருளின் விலை உயர்வில் இருந்து தங்களை காத்துக்கொள்ள விமான சேவை நிறுவனங்கள், வருங்கால ஒப்பந்தங்கள் மூலம் அல்லது பிற வழிகளைக்கொண்டு இடர் மேலாண்மை செய்கின்றன. அவர்கள் வணிகத்தைத் தொடர தொடர்ச்சியாக எரிபொருளை வாங்கிக்கொண்டே இருக்க வேண்டும் என்பது அவர்களுக்கு தெரிந்த ஒன்றாகும். இப்பொழுது இருக்கும் நிலையில் எரிபொருள் விலை பயங்கரமாக மாறிக்கொண்டு இருப்பதில் கரை கடந்து உள்ளது. நிலத்தடி எண்ணெய் வருங்கால ஒப்பந்தங்கள் மூலம் தங்களது எரிபொருள் தேவைகளில் ஏற்படும் இடர்பாடுகளை சரிசெய்துகொள்ளலாம் என்று நம்புகின்றன. 2003 ஈராக் போர் மற்றும் கத்ரீனா சூறாவளியை தொடர்ந்து அமெரிக்காவில் எரிபொருள் விலை மளமளவென எகிறியது. அப்பொழுது இடர் மேலாண்மை மூலம் தனது போட்டியாளரை விட சவுத் வெஸ்ட் ஏர்லைன்ஸ் பணத்தை பெருமளவில் சேமித்து இருந்தது.
# இடர் மேலாண்மை (நிதி)

## இடர் மேலாண்மை வகைகள்

தொழிற்சாலையில் கூறப்படும் உகந்த இருப்பு எடுத்துக்காட்டு இது. "ஜோடி வாணிகம்" என்று அழைக்கப்படும் இது தொடர்புள்ள இரு கடனீட்டு ஆவணங்களை விற்கும் முறையாகும். பங்குதாரர்கள் புதிய கணித முறைகள் மற்றும் கருவிகளைக் கொண்டு மாதிரி'யை கணக்கிடுவதில் தேர்ச்சி பெற்றிருக்கும் நிலையில் இடர் மேலாண்மையின் வகைகளும் அதிகரித்துள்ளன.
# இடர் மேலாண்மை (நிதி)

## இடர் மேலாண்மை வகைகள்

### இடர் மேலாண்மை திறன் எடுத்துக்காட்டுகள்

இடர் மேலாண்மை திறன்கள் இங்கு வகைப்படுத்தப்பட்டுள்ளது.
# இடர் மேலாண்மை (நிதி)

## இடர் மேலாண்மை வகைகள்

### இடர் மேலாண்மை திறன் எடுத்துக்காட்டுகள்

#### **நிதி மூலத்தில் இருந்து வருவிக்க பெற்றவை, (கால் (call) மற்றும் புட் (put)ஆப்ஷன்ஸ்**

- இடர் திருப்பம்: கால் ஆப்ஷனை வாங்குவதும் புட் ஆப்ஷனை விற்பதும் ஒரே சமயத்தில் புரிவது.
- டெல்டா ந்யூட்ரல் சந்தையில் நடுநிலையாகும். சந்தையில் ஒரு இலாக்காவில் பணம் பெருக்கெடுத்து இருப்பதற்கு இந்த மறு இடர் மேலாண்மை உதவுகிறது. இது மார்க்கெட் ந்யூட்ரல் மேலாண்மை திறனாகும்(நடுநிலையான சந்தை).
# இடர் மேலாண்மை (நிதி)

## இயற்கை இடர் மேலாண்மை

மாரீட் புட் என்று அழைக்கப்படும் நிதி கருவியைப்போல் நவீன கருவிகளை இடர் மேலாண்மை பயன்படுத்துவதில்லை. பணப் போக்குவரத்துக்கு (வரவு மற்றும் செலவு) ஏற்றவாறு தேவையில்லாத இடர்களை குறைக்க உதவும் முதலீடு இயற்கை இடர்பாட்டு மேலாண்மையாகும். எடுத்துக்காட்டு: யுனைடெட் ஸ்டேட்ஸ் க்கு சரக்குகளை அனுப்பும் ஏற்றுமதியாளர் அமெரிக்க டாலரின் மதிப்பு மாற்றம் அடைவதன் மூலம் இடர்களை சந்திக்க நேரிடுகிறது. இதனால் அவர் அமெரிக்க சந்தையில் விற்பனை மூலம் பெரும் வருவாயை அடிப்படையாகக் கொண்டு உற்பத்தியை துவங்குகிறார். ஒரு நிறுவனம் மற்றொரு நாட்டில் துணை நிறுவனத்தை துவங்கி அதனை நடத்த அந்த ஊர் பணத்தை கடன் வாங்குகிறது. அந்த ஊரின் வட்டிவிகிதம் தனது ஊரின் வட்டி விகிதத்தை விட அதிகமாக இருக்கும் பட்சத்திலும் அந்த நிறுவனம் கடனை வாங்குகிறது. அந்நிய நாட்டில் தனக்கு வரும் வருமானத்தை பொருத்து அந்த நாட்டில், தனது பணத்தைச் செலவிட தாய் நிறுவனம் திட்டமிடுகிறது. இது இன்னொரு எடுத்துக்காட்டாகும்.  
தனது வருமானத்தை அமெரிக்க டாலரில் பெற எதிர்பார்க்கும் எண்ணெய் வியாபாரி செலவுகளை அந்நிய செலாவணி மூலம் எதிர்கொள்ள நேரிடுகிறது. தனது ஊழியர்களுக்கு இது யுஎஸ் டாலரில் சம்பளம் அளிப்பது என்பது இயற்கையான இடர் மேலாண்மை ஆகும்.  
இடர் மேலாண்மையின் மிகப் பழமையான வழி காப்பீட்டு திட்டம் வாங்குதல் ஆகும். இது விபத்துகள் மூலம் நிகழும் அழிவினால் ஏற்படும் நிதி இழப்பை தவிர்க்கும் பாதுகாப்பு அமைப்பாகும்.
# இடர் மேலாண்மை (நிதி)

## மேலாளக் கூடிய ஆபத்துகளின் வகைகள்

கீழ் கூறப்பட்டுள்ள இடர்களின் வகைகளில் ஏற்றுமதியாளர்களுக்கு தங்கள் கணக்கில் காட்டும் செலாவணி, இறக்குமதியாளர்களின் செலாவணியின் மதிப்புக்கு எதிரே விழுகிறது. இது நிலையில்லாத இடர் ஆகும்.
- வட்டி விகித இடர் – வட்டிவிகிதம் இடப்பட்டிருக்கும் சொத்தின் (கடன் அல்லது பாண்ட்), கடுமையாக அதிகரித்த வட்டி விகிதத்தைச் சந்திக்கிறது. இந்த இடரை நிலையான வருமான ஈட்டிக்கருவிகள் மூலம் அல்லது வட்டி விகிட்டிஹா மாற்றம் மூலம் ஈடுகட்டலாம்.
- ஈகுவிடி – ஈகுவிட்டி கையிருப்புகளாக இருக்கும் சொத்துகள் சமயத்தில் இடராகவும் பரிசாகவும் மாறுகிறது. இந்த நேரங்களில் ஈகுவிட்டியின் மதிப்பு வீழ்கிறது.
- கடனீட்டு ஆவணங்கள் தருதல் - இடர் மேலாண்மை இலாக்காவில் பாதுகாப்பான இருப்பு கடன் வசதி (இடர்மேலாண்மை கடன் பார்க்க) ஒரு இலாக்காவில் தனி நபரின் இடர்பாட்டு குறைப்பாகும். இது கடனுக்கு கடனாளியைத் தவிர ஒப்பந்தத்தில் கையழுத்திட்டவரிடம் இருந்தும் பணத்தை பெரும் வசதியைக் கொண்டுள்ளது(recourse loan).  
ப்யூச்சர்ஸ் காண்ட்ராக்ட் மற்றும் பார்வர்ட் காண்ட்ராக்ட் சந்தைகள் மட்டமான நிலையில் இருக்கும் பொழுது ஏற்படும் இடர்களை சமாளிக்க உதவுகின்றன. இது பத்தொன்பதாம் நூற்றாண்டில், முதலில் பொருட்கள் சந்தையில் தோன்றியது. ஆனால் கடந்த ஐம்பது ஆண்டுகளில் இந்த முறை உலகம் முழுவதில் இருக்கும் நிதி சந்தையிலும் இடர்களை சமாளிக்க பயன்படுத்தப்படுகின்றது.
# இடர் மேலாண்மை (நிதி)

## கடன் இடரை சமாளிப்பது

திரும்ப தரப்படவேண்டிய பணம் கடனாளியால் தர மறுக்கப்படும் நிலையில் அதனை கடன் இடர் என்று அழைப்பர். இந்த கடன் இடர் எல்லா வங்கிகளும் கண்டிப்பாக சந்திக்க வேண்டிய ஒரு இடராகும். ஆனால் இதனை சாதாரண நிலையில் வணிகர்கள் சந்திப்பதில்லை. ஆகையால் வங்கிகளுக்கும் வணிகர்களுக்கும் இடையே சந்தைகள் தோன்றின. இதில் கழிவு விகிதத்தில் ஏராளமான விற்பனைகள் நடந்தன. எடுத்துகாட்டு: பறிமுதல், பில் ஆப் லேடிங், காரணங்களை கொள்ளுதல் அல்லது கழிவு செய்த உண்டியல்.
# இடர் மேலாண்மை (நிதி)

## செலாவணி இடரை சமாளிப்பது

செலாவணி இடர் சமாளிப்பு (அந்நிய செலாவணி இடர் சமாளிப்பு) நிதி முதலீட்டாளர்களால் அந்நிய நாட்டில் முதலீடு செய்யும் பொழுது ஏற்படும் இடர்களை சமாளிக்க உதவுகிறது. உலக பொருளாதாரத்துடன் தொடர்பு கொண்டுள்ள மற்ற மனிதர்களும் இதில் ஒன்று அல்லது பல வழிகளில் தொடர்பு வைத்திருக்கின்றனர்.  
இது ஒரு இடர்காப்பு முதலீடாக இருக்கலாம். அதாவது பிரேசிலில் உள்ள நிறுவனத்தில் பிரேசில் செலாவணி கொண்டு முதலீடு செய்யாமல் வேறு செலாவணி கொண்டு முதலீடு செய்யலாம். இந்த இடர் காப்பு நிதி பிரேசிலின் செலாவணி இடரை கடன் இடரில் இருந்து பிரிக்கிறது. இதன் விளைவாக பிரேசிலில் இருக்கும் முதலீடு அமெரிக்க டாலர் முதலீடாக இருக்கலாம். இந்த செய்முறை வழியே, பிரேசில் செலாவணியை கையாளும் வேறு எவருக்காவது முதலீட்டாளர் செலாவணி இடரை மாற்றி கொடுக்கலாம். அப்பொழுது இந்த இடர் காப்பு நிதியில் இருந்து முதலீட்டாளர் பிரேசில் செலாவணிக்கு வெளிப்படும் நபருக்கு இழப்பு தர நேரிடுகிறது. இது பல தரப்பு நிகழ்ச்சிகளில் இருந்து காத்துக்கொள்ள நாம் பெறுகின்ற காப்பீட்டு திட்டத்தைப் போல் உள்ளது.  
பொருளாதார நிகழ்வுகள் குழப்பம் இல்லாமல் நடைபெற இடர் மேலாண்மை வழி வகுக்கிறது. (எ.கா. தான் கொண்டுள்ள பணத்தால் வாங்க முடியாத ஒரு விலை உயர்ந்த வீட்டை ஒருவன் கடன் பெற்று வாங்குகிறான்). பொருளாதாரம் சீர் பெற்று வளர்வதற்கு இந்த முதலீட்டின் அதிகரிப்பே காரணம் என்று நம்பப்படுகிறது.
# இடர் மேலாண்மை (நிதி)

## சரி ஒப்புகள் மற்றும் எதிர்கால சரி ஒப்புகளில் ஏற்படும் இடர்களை சமாளித்தல்

எதிர்காலத்தில் எதிராளியின் இடத்தை படித்துக்கொள்வதன் மூலம் ஒரு இலாகாவில் இருக்கும் சரி ஒப்புகளில் ஏற்படும் இடர்களை சமாளிக்கலாம். சந்தைகளை சந்திக்கும் இடர்களில் இருந்து உங்கள் இருப்புகளை காத்துக்கொள்ள, சரி ஒப்புகள் வாங்கும் பொழுதே எதிர்கால சரி ஒப்புகளை குறைத்து கொள்ள வேண்டும். அல்லது சிறிய இருப்பு இருக்கும் நிலையில் நெடும் எதிர்கால சரி ஒப்புகளை பெற்று கொள்ளல் நல்லது.  
இடர்களை சமாளிக்க பல வழிகள் இருந்தாலும் சந்தை சமநிலை வழிமுறை முக்கியமான ஒன்றாகும். இந்த வழிமுறையில், இருப்பு வணிகத்தில் இருக்கும் டாலர்களுக்கு சமமாக எதிர்கால சரி ஒப்புகளில் இருந்து எடுக்கப்படுகிறது. 10000 GBP மதிப்பு உடைய வோடாபோனை வாங்கி, 10000 மதிப்பு உடைய FTSE எதிர்கால சரி ஒப்புகளை குறுக்க வேண்டும்.  
பீட்டா சமநிலையை கொண்டும் இடரை சமாளிக்கலாம். பீட்டா என்பது இருப்புக்கும் ஒரு குறியீட்டு எண்ணுக்கும் இடையே உள்ள வரலாற்று தொடர்பாகும். வோடபோனின் பீட்டா 2 ஆக இருந்தால், 20000 GBP மதிப்பில் இருக்கும் குறுகிய நிலை FTSE எதிர்கால சரி ஒப்புகள் கொண்டு , 10000 GBP மதிப்பில் இருக்கின்ற நீண்ட நிலை வோடபோனை நீங்கள் சமாளிக்கலாம்.(இது, வோடபோன் வாணிகம் கொண்டிருக்கும் குறிப்பு எண்ணாகும்).
# இடர் மேலாண்மை (நிதி)

## சரி ஒப்புகள் மற்றும் எதிர்கால சரி ஒப்புகளில் ஏற்படும் இடர்களை சமாளித்தல்

### எதிர்கால சரி ஒப்பு இடர் சமாளிப்பு

நீங்கள் முதன்மையாக கொள்ளும் வாணிகம் எதிர்கால சரி ஒப்புகளில் இருந்தால், பின்னர் நீங்கள் இடரை சமாளிக்க உங்கள் எதிர்கால சரி ஒப்புகளுக்கு எதிராக செயற்கை எதிர்கால சரி ஒப்புகளை இறக்க வேண்டியது வரும். இந்த செயற்கை எதிர்கால சரி ஒப்பில் ஒரு கால் மற்றும் ஒரு புட் இருக்கின்றன. நெடும் செயற்கை எதிர்கால சரி ஒப்பு என்றால் நெடும் கால் மற்றும் குறுகிய புட் என்று பொருள், இவை இரண்டுமே ஒரே விலையில் மதிப்பை இழக்கின்றன. ஆதலால் தங்கள் வணிகத்தில் தாங்கள் நெடும் எதிர்கால சரி ஒப்புகளை கொண்டிருந்தால், நீங்கள் செயற்கை எதிர்கால சரி ஒப்புகளை குறுக்குவதன் மூலம் இடரை சமாளிக்கலாம்.
# இடர் மேலாண்மை (நிதி)

## சரி ஒப்புகள் மற்றும் எதிர்கால சரி ஒப்புகளில் ஏற்படும் இடர்களை சமாளித்தல்

### மாற்றத்துக்கான ஒப்பந்தம்

காண்ட்ராக்ட் பார் டிபரன்ஸ் (CFD) என்பது இருவழி இடர் மேலாண்மை முறையாகும். இதனை மாற்ற ஒப்பந்தம் என்றும் கூறுவார். இது நிலையாக இல்லாத ஒரு பொருளின் விலையை விற்பனையாளர் அல்லது வாங்குபவர் மாற அனுமதிக்கிறது. எ.கா. மின்சார உற்பத்தியாளர் மற்றும் மின்சார விற்பனையாளர் இருவரும் மின்சார சந்தையில் வணிகம் செய்கின்றனர்.
உற்பத்தியாளரும் விற்பனையாளரும், ஒரு MWh க்கு $50௦ என்ற ஒருமித்த விலையை அடையும் பொழுது, வணிக காலத்தில் 1 MWh க்கு, கூட்டு விலை $70 ஆக இருக்கிறது. இதற்கு பிறகு உற்பத்தியாளர் கூட்டில் இருந்து $70 பெற்றுக்கொள்கிறார். ஆனால் அவர் $20 விற்பனையாளருக்கு திரும்பி தர வேண்டி இருக்கிறது.(இது கூட்டு விலைக்கும் ஒருமித்த விலைக்கும் உள்ள வித்தியாசமாகும்). கூட்டு விலை குறைவாக இருக்கும் பொழுது கூட்டு விலையில் இருக்கும் வித்தியாசத்தை விற்பனையாளர் உற்பத்தியாளருக்கு தருகிறார்.  
இதன் விளைவு, நிலையில்லாமல் இருக்கும் கூட்டு சமநிலையை அடைகிறது. ஆகையால் இருவருமே ஒரு MWh க்கு $50 ஐ பெற்று தந்து கொள்கின்றனர். வித்தியாசத்தை தரும் நபர் "பணம் இல்லாதவர்" ஆகிறார். இடர் மேலாண்மை இல்லாமல் இருந்திருந்தால் இவர்கள் கூட்டு விலையின் மூலம் இலாபத்தை ஈட்டி இருந்திருப்பர்.
# இடர் மேலாண்மை (நிதி)

## தொடர்புடைய கருத்துகள்

;போர்வார்ட்ஸ்
: வழங்கப்படவிருக்கும் ஒரு குறிப்பிட்ட அளவு செலாவணிக்கான ஒப்பந்தம் குறிப்பிட்ட தேதியில் குறிப்பான ஒரு பரிமாற்ற விகிதத்துடன் முடிவு செய்யப்படுகிறது.  
;போர்வார்ட் ரேட் அக்ரீமென்ட்
: ஒப்பந்தத்திற்கு முன்னரே பெற்ற ஒரு குறிப்பிட்ட வட்டி விகிதத்தை கொண்டுள்ள ஒரு தொகையை ஒப்பந்தத்தில் குறிப்பிடபட்டிருக்கும் நாளில் தர முடிவு செய்யப்படுகிறது. இதனை FRA என்றும் அழைப்பர்.  
;செலாவணி விருப்பம்
: உரிமையாளர் (கால் ஆப்ஷனை) எடுக்க அல்லது (புட் ஆப்ஷனை)தர அவருக்கு உரிமை இருக்கிறது. ஆனால் அது கட்டாயம் அல்ல. குறிப்பிட்ட தொகை, வாங்கும் நாளில் பெறப்பட்டுள்ள பரிமாற்ற விகிதத்தை சார்ந்து வருகிறது.  
;நான்-டெலிவேரபில் போர்வேர்ட்ஸ் (NDF)
: போர்வர்ட் ரேட் அக்ரீமென்ட் போல் இதுவும் ஒரு இடர் மாற்ற நிதி பொருள் ஆகும். இது செலாவணிகள் மீது நிதி கொள்கை தடை விதிக்கப்பட்டிருக்கும் போது பயன்படுத்தப்படுகிறது. இது எளிமையாக இருக்கும் போக்குவரத்தை நிறுத்தி முதலீட்டு மாற்றத்திலும் நஷ்டத்தை ஏற்படுத்துகிறது. NDF கள் வழங்கப்படுவதில்லை. இவை குறிப்பான செலாவணியுடன் இணைக்கப்படுகின்றன. எ.கா. USD அல்லது EUR. இங்கு இருதரப்பினரும் இல்லாமல் மற்றும் இழப்பை NDF கருவியின் கணக்கில் பகிர்ந்துகொள்கின்றனர். இந்த கட்டுபாட்டுக்குள்ளான செலாவணியை வாங்கும் நபருக்கு திடமான செலாவணி தேவைப்பட்டால் அவர் குறிப்பிட்ட தொகையை தொர்டர்புடையை அரசாங்கத்தை நாடுவதன் மூலம் பெற்று அதனை USD அல்லது EUR வில் மாற்றிக்கொள்ளலாம். இங்கு காப்பீடும் அதே போல் தான் உள்ளது. ஆனால் இங்கு பாதுகாக்கப்படும் செலாவணி அரசாங்கத்தின் கட்டுப்பாட்டில் இருக்கிறது. முதல் கட்டுப்பாட்டை பார்க்க.  
;வட்டி விகித சமன் மற்றும் மூடிய செலாவணி வட்டிவிகித நிலை
: இரண்டு வித்தியாசமான செலாவணியில் ஒரே மாதிரியான முதலீடுகள் திரும்ப பெறும் வருவாயின் மதிப்பு ஒன்றாகவே தான் இருக்கும். ஒரே வட்டிவிகிதத்துடன் அந்த இரு முதலீடுகளும் இல்லாத நிலையில், வட்டிவிகிதத்தில் மாற்றங்கள் செய்வதன் மூலம் வித்தியாசத்தை சரி செய்து கொள்ளலாம். பரிமாற்றத்தின் வருங்கால விகிதத்தை கணக்கிட IRP உதவுகிறது. இது முன்னரே அறிந்து கூறிவிடும் விகிதம் கிடையாது. இது செலாவணி விகித சமநிலை சம்மந்தம் இல்லாமல் செய்யும் கணக்காகும். செலாவணியை மற்றொன்றாக மாற்றும் நிலையில் சுலபமாக இலாபத்தை பெற இதன் பரிமாற்ற விகிதம் கடுமையாக்குகிறது. ஒரு குறிப்பிட்ட காலத்திற்கு இதனை முதலீடு செய்து பின்னர் அதனை மறுபடியும் தனது நாட்டு செலாவணிக்கே மாற்றிகொள்வது, நிறைய இலாபத்தை ஈட்ட உதவுகிறது. இது தனது நாட்டில் தனது செலாவணியில் பெரும் கிலாபத்தை விட அதிகமாக உள்ளது.  
;இடர் மேலாண்மை நிதி
: இடர்மேலாண்மை திறன்கள் அல்லது இடர் மேலாண்மை ஒப்பந்த ஆவணத்தில் ஈடுபடுத்தப்படும் நிதி.  
- பண தொடர்புடைமையைக் காட்டுதல்
- இடர் மேலாண்மை
- அடிப்படை மாற்றம்
- பண மாற்றம்
- FX மாற்றம்
- வட்டிவிகித மாற்றம்
# இடர் மேலாண்மை (நிதி)

## மேலும் பார்க்க

- செலாவணி விகித சமநிலை
- சொத்து-கடன் பொருத்தம் இல்லாமை
- பண போக்குவரத்து இடர் மேலாண்மை
- பாதுகாப்பு (நிதி)
- நிதி தலைப்புகள் பட்டியல்
- விருப்பம் (நிதி )
- பரப்பு
- அந்நிய செலாவணி இடர் மேலாண்மை
- எரிபொருள் விலை இடர் மேலாண்மை
- நிலையான உண்டியல்
# ஆயிஷா தாக்கியா

**ஆயிசா தாக்கியா ஆசுமி**, (இந்தி: आयेशा टाकिया आजमी, Ayesha Takia, ஆயிஷா தாக்கியா; பிறப்பு: ஏப்ரல் 10, 1986)) பாலிவுட் திரைப்படங்களில் நடித்துவரும் ஓர் இந்திய நடிகை.
# ஆயிஷா தாக்கியா

## ஆரம்பகால வாழ்க்கை

ஆயிசா தாகியா மும்பையில் குசராத்தியான நிசித் என்பவருக்கும், மகாராட்டிரத்தை சார்ந்த ஆங்கிலோ இந்தியரான பரிதா ஆகியோருக்கு மகளாகப் பிறந்தார். இவர் புனித அந்தோணி உயர்நிலைப் பள்ளியில் படித்தார். இவருக்கு நடாசா என்ற தங்கை உள்ளார்.
# ஆயிஷா தாக்கியா

## தொழில் வாழ்க்கை

ஆயிஷா "நான் ஒரு காம்ப்ளான் பெண்" என்ற விளம்பரப்படத்தில் நடித்ததில் இருந்து தனது தொழில் வாழ்க்கையைத் தொடங்கினார். தன்னுடைய பதினைந்தாவது வயதில் பால்குனி பாதக்கின் *மேரி சுனரி உத் உத் சாயே* என்ற இசைப்பாடல் நிகழ்படத்தில் தோன்றினார். இதன் பிறகு பதினாறாவது வயதில் *சேக் இட் டாடி* என்ற இசைப்பாடல் நிகழ்படத்தில் நடித்ததன் மூலம் திரை உலகின் கவனத்தை ஈர்த்தார். இதைத் தொடர்ந்து ஒரு சில திரைப்பட வாய்ப்புகள் கிடைத்தன; *சோச்சா நா தா* என்ற படத்தில் நடிக்க ஒப்பந்தம் செய்யப்பட்டார். *சோச்சா நா தா* படத் தயாரிப்பில் தாமதம் ஏற்பட்டதால், *டார்சான்: தி வொண்டர் கார்* என்ற படம் இவருடைய அறிமுகப்படமானது. இப்படத்தில் நன்றாக நடித்ததற்காக 2004ம் ஆண்டிற்கான பிலிம்பேர் சிறந்த அறிமுக விருதினை ஆயிசா வென்றார். நாகேசு குக்குநூரின் *டோர்* படத்தில் தரன் ஆதர்சுடன் இணைந்து நடித்து அதற்காக விமர்சகர்களின் பாராட்டைப் பெற்றார். இதன் பின்னர் மற்ற நடிகைகள் ஆரம்ப கட்டத்தில் ஏற்கத் தயங்கும் கவர்ச்சியற்ற வேடங்களில் நடிக்க சம்மதித்தார். சூப்பர் என்ற தெலுங்குப் படத்தில் அக்கினேனி நாகார்சுனாவுடன் நடித்தார். 2009 இல் சல்மான் கானுடன் ஆயிசா இணைந்து நடித்த ""வாண்டட்"" என்ற பெரிய வெற்றிப்படமாக அமைந்தது.[http://boxofficeindia.com/npages.php?page=shownews&amp;articleid=1146&amp;nCat=news ]
# ஆயிஷா தாக்கியா

## சொந்த வாழ்க்கை

ஆயிஷா 2009 ஆம் ஆண்டு மார்ச் 1 அன்று, இசுலாமிய திருமண வழக்கப்படி பர்கன் அசுமியை மணந்தார். பர்கன் ஆசுமி சமாஜ்வாதி கட்சி தலைவர் அபு அசுமி யின் மகனும் உணவக விடுதி உரிமையாளரும் ஆவார்.
# ஆயிஷா தாக்கியா

## விருதுகள்

- 2005, பிலிம்பேர் சிறந்த அறிமுக விருது (படம்: *டார்சான்:தி வொண்டர் கார்*)
- 2004, ஐஐஎப்எ அறிமுக நட்சத்திரம்
- 2005, நட்சத்திரங்களின் நீங்கள் விரும்பும் கதாநாயகி
- 2007, *டோர்* படத்திற்காக சிறந்த நடிகைக்கான இசுடார் இசுக்ரீன் விருது
- 2007, *டோர்* படத்திற்காக இசுடார்டசுட் சிறந்த துணை நடிகை விருது
- 2007, *டோர்* படத்திற்காக பெங்கால் சினிமா பத்திரிக்கையாளர்கள் குழுமத்தின் சிறந்த நடிகைக்கான விருது
- 2007, *டோர்* படத்திற்காக குல் பனாகுடன் இணைந்து சிறந்த நடிகைக்கான ஜீ சினிமா விருது
# ஆயிஷா தாக்கியா

## திரைப்பட விவரங்கள்

| திரைப்படம் | ஆண்டு | பாத்திரம் | மற்ற குறிப்புகள் |
| --- | --- | --- | --- |
| *டார்சன்: தி வொண்டர் கார்* | 2004 | பிரியா ராகேசு கபூர் | **வெற்றியாளர்,** பிலிம்பேர் சிறந்த பெண் அறிமுக விருது |
| *தில் மாங்கே மோர்* | 2004 | *ஷகுன் * |  |
| *சோச்சா நா தா* | 2004 | அதிதி |  |
| *ஷாதி நம்பர் 1* | 2005 | பாவனா |  |
| *சூப்பர் * | 2005 | சிரி வள்ளி | தெலுங்குத் திரைப்படம் |
| *ஹோம் டெலிவர்: ஆப்கோ கர் தக்* | 2005 | ஜென்னி |  |
| *சாதி சே பெக்லே * | 2006 | ராணி |  |
| *யூம் கோதா தொ க்யா கோதா * | 2006 | குசுபூ |  |
| *டோர் * | 2006 | மீரா |  |
| *சலாம்-ஈ-இஷ்க்* | 2007 | கிய பக்சி |  |
| *கியா லவ் இசுடோரி அய்* | 2007 | காசல் மெக்ரா |  |
| *பூல் அண்ட் பைனல்* | 2007 | டினா |  |
| *கேசு (ரொக்கம்)* | 2007 | ரியா | சிறப்புத் தோற்றம் |
| *ப்ளட் பிரதர்சு (இரத்த சகோதரர்கள்) * | 2007 | கேய | குறும்படம் |
| *நோ இசுமோக்கிங் * | 2007 | அஞ்சலி / ஆனி | இரட்டை வேடம் |
| *சண்டே * | 2008 | சேகர் தபார் |  |
| *தே தாலி * | 2008 | அம்ரிதா "அமு" |  |
| *8 X 10 தசுவீர்* | 2009 | சீலா | முதல் எதிர்மறை கதாபாத்திரம் |
| * வான்டட்* | 2009 | சான்வி |  |
| *பாத்சாலா * | 2009 | சோனியா |  |
| *அப் டில்லி தூர் நகின்* | 2009 | சிறுத்தை | அறிவிப்பு
அசைப்படம் |
| *எம்ஓடி(MOD)* | 2011 | ஆரன்யா மகா தேவ் |  |
| *ஆப் கே லியே அம்* | 2013 | தமன்னா | } |
# நிகழ்படம்

's (*Curiosity*) final minutes to landing on the surface of Mars.]]  
**நிகழ்படம்** அல்லது **காணொளி** (வீடியோ, *video*) என்பது ஒளி மற்றும் ஒலிக் கோப்புகளை ஒருங்கே இணைத்துக் காட்டும் தொழில்நுட்பம் ஆகும். நிகழ்படக் கோப்புகள் பைட்டுகளிலேயே அளவிடப்படுகிறது. நிகழ்படக் கோப்பு வடிவங்கள் 3GP, MP4, WMV, AVI, FLV போன்ற பெயர்களில் வகைப்படுத்தப்படுகின்றன. திரைப்படங்களும் தொலைக்காட்சியும் நிகழ்படக் காட்சிகளையே ஒளிபரப்புகின்றன. நிகழ்படத்தை பல படிவங்களின் தொகுப்பு எனவும் கூறலாம்.
# நிகழ்படம்

## வரலாறு

முதலாவது நேரடி நிகழ்ப்படம் பதிவு 1951ஆம் ஆண்டு தொலைகாட்சி நிகழ்ப்படம் மூலம் பதிவு செய்யப்பட்டது.
# ஜான் வாக்கர்

**ஜான்வாக்கர்** (*John Walker*, 1949 – பெப்ரவரி 2, 2024) என்பவர் சுவிச்சர்லாந்தை சேர்ந்த மென்பொருள் வடிவமைப்பாளர் ஆவார். இவர் ஆட்டோடெஸ்க் நிறுவனத்தை துவங்கி நடத்தி வருகிறார். ஆட்டோகேட் மென்பொருள் இவர்களது மகத்தான கண்டுபிடிப்பு ஆகும். ஆனால் ஆட்டோகேட் என்பது மென்பொருள் வடிவமைப்பாளர் 'மைக்கேல் ரிட்டில்' என்பவரது ஆக்கம் ஆகும்.
# ஜான் வாக்கர்

## மேலும் பார்க்க

- ஆட்டோகேட்
# கப்பலோட்டிய தமிழன்

**கப்பலோட்டிய தமிழன்** இந்திய விடுதலைப் போராட்டத் தலைவர்களுள் ஒருவரான வ. உ. சிதம்பரம்பிள்ளை பற்றிய திரைப்படமாகும். இத்திரைப்படத்திற்கு ஜி. ராமநாதன் இசையமைத்திருந்தார். சுப்பிரமணிய பாரதியாரின் பாடல்கள் இத்திரைப்படத்தில் இடம்பெற்றன. கதையை ம. பொ. சிவஞானமும், திரைக்கதையை "சித்ரா"கிருஷ்ணசாமியும், வசனத்தை எஸ். டி. சுந்தரமும் எழுதியிருந்தனர். இது பி. ஆர். பந்துலு இயக்கித் தயாரித்த திரைப்படம்.
# கப்பலோட்டிய தமிழன்

## நடிகர் மற்றும் நடிகைகள்

- சிவாஜி கணேசன்,
- சாவித்திரி
- ஜெமினி கணேசன்
- எஸ். வி. ரங்கராவ்
- எஸ். ஏ. அசோகன்
- கே. சாரங்கபாணி
- ஓ. ஏ. கே. தேவர்
- சோமு
- தி. க. சண்முகம்
- எஸ். வி. சுப்பையா
- கே. பாலாஜி
- சித்தூர் வி. நாகையா
- டி. எஸ். துரைராஜ்
- ஏ. கருணாநிதி
- என். என். கண்ணப்பா
- எம். ஆர். சந்தானம்
- குமாரி ருக்மணி
- "ஜெமினி"சந்திரா
- டி. பி. முத்துலக்ஷ்மி
- எஸ். ஆர். ஜானகி
- சரஸ்வதி
- சசிகலா
- ராதாபாய்
- டி. என். சிவதாணு
- வீராச்சாமி
- ஈஸ்வரன்
- கே. வி. சீனிவாசன்
- பார்த்திபன்
- நடராஜன்
- எஸ். ஏ. கண்ணன்
- நன்னு
- சாயிராம்
- "மாஸ்டர்" தியாகராஜன்
- "கரிக்கோல்"ராஜ்
- தங்கராஜூ
- எம். எஸ். கருப்பையா
- மணி அய்யர்
- விஜயகுமார்
- குப்புசாமி
- வி. பி. எஸ். மணி
- சோமனாதன்
- எஸ். ஏ. ஜி. சாமி
- ஹரிஹர அய்யர்
- டி. பி. ஹரிசிங்
- கோப்ராஜ்
- ஜி. மகாலிங்கம்
- பாலகிருஷ்ணன்
- நாகராஜன்
- ராஜா
- சுப்பையா
- ராம்குமார்
- இப்ராகிம்
- "தூத்துக்குடி" அருணாசலம் குழுவினர்
- "மாஸ்டர்" கிருஷ்ணன்
- சீதாராமன்
- "பேபி" பப்பி மற்றும் பலர்.
# கப்பலோட்டிய தமிழன்

## விருதுகள்

- 1962இல் 9வது சிறந்த தேசிய பட விருதை பெற்றது.
- 1961 இல் இப்படம் வெளியானபோது வரிவிலக்கு அளிக்கபட்டவில்லை. 1967 இல் மறுவெளியீட்டின்போது வரிவிலக்கு வழங்கப்பட்டது.
# கப்பலோட்டிய தமிழன்

## பாடல்கள்

இப்படத்தில் இடம்பெற்ற பாடல்கள் அனைத்தும் மகாகவி சுப்பிரமணிய பாரதி எழுதியவையாகும்.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | *சின்னக் குழந்தைகள்* | பி. சுசீலா | சுப்பிரமணிய பாரதியார் | 02:39 |
| 2 | *என்று தணியும் இந்த* | திருச்சி லோகநாதன் | 02:18 |  |
| 3 | *காற்று வெளியிடை கண்ணம்மா* | பி. பி. ஸ்ரீனிவாஸ், பி. சுசீலா | 03:43 |  |
| 4 | *நெஞ்சில் உறுமுமின்றி* | சீர்காழி கோவிந்தராஜன் | 02:11 |  |
| 5 | *ஓடி விளையாடு பாப்பா* | சீர்காழி கோவிந்தராஜன், ஜமுனா ராணி, ரோகிணி | 03:41 |  |
| 6 | *பாருக்குள்ளே நல்ல நாடு* | சீர்காழி கோவிந்தராஜன் | 02:39 |  |
| 7 | *தண்ணீர் விட்டோம்* | திருச்சி லோகநாதன் | 03:07 |  |
| 8 | *வந்தே மாதரம் என்போம்* | சீர்காழி கோவிந்தராஜன் | 02:44 |  |
| 9 | *வெள்ளிப் பனிமலை* | சீர்காழி கோவிந்தராஜன், திருச்சி லோகநாதன், எல். ஆர். ஈஸ்வரி, ரோகிணி | 03:42 | } |
# கிராம்-நேர் பாக்டீரியா

மற்றும் கோளவுயிரி. இளஞ்சிவப்பு நிற எதிர் சாயமேற்றப்பட்ட கிராம்-எதிர் பாக்டீரியாக்களும் காணப்படுகின்றன]]
**கிராம்-நேர் பாக்டீரியா** எனப்படுவது, கிராம் சாயமேற்றல் மூலம் ஆழ்ந்த நீல நிறம் அல்லது ஊதா நிறத்தைப் பெறும் பாக்டீரியா வகையாகும். ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளர் பாக்டீரியாக்களை வகைப்படுத்தும் பொருட்டு உருவாக்கிய ஒரு சாயமேற்றல் முறையே கிராம் சாயமேற்றல் என அழைக்கப்படுகின்றது. இது கிராம்-எதிர் பாக்டீரியா வகைக்கு எதிரானதாகும்.  
கிராம்-நேர் பாக்டீரியாக்கள், இழையங்களின் அடிப்படையில் ஆய்வு செய்வதற்காகப் பயன்படுத்தப்படும் படிக ஊதா (Crystal violet) என்ற இழையவியலில் பயன்படுத்தும் சாயத்தைத் தமது உயிரணுக்களில் தக்க வைத்துக் கொள்வதனால் ஆழ் நீலம் அல்லது ஊதா நிறத்தைப் பெறுகின்றன. இவை இந்த நிறத்தைத் தக்க வைத்துக் கொள்ளக் காரணம் இவற்றின் கலச்சுவரில் உள்ள தடித்த பெப்டிடோகிளைக்கனினால் (Peptidoglycan) ஆன படலமாகும்.  
எ.கா: ஸ்ட்ரெப்டோகாக்கஸ் (சங்கிலிக்கோளம்), ஸ்டஃபைலோகாக்கஸ் (கொத்துக்கோளம்)
# பூங்கோதை ஆலடி அருணா

**பூங்கோதை ஆலடி அருணா** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் முன்னாள் தமிழக தகவல் தொழில்நுட்பத் துறை அமைச்சர் ஆவார். இவர் திருநெல்வேலி மாவட்டம், ஆலங்குளம் தொகுதியில் இருந்து, 2006 இல் நடந்த தேர்தலில் திமுக சார்பாக தேர்ந்தெடுக்கப்பட்டார். இவர் திமுகவின் கலை இலக்கியப் பகுத்தறிவுப் பேரவைச் செயலாளராக பணியாற்றி வருகிறார். பூங்கோதை, ஒரு தொழில்முறை பெண்கள் சிறப்பு பட்டம் பெற்ற மருத்துவர். இவர் தந்தை ஆலடி அருணா முன்னாள் தமிழக அமைச்சராவார். இவர் 2016 ஆம் ஆண்டு நடந்த சட்டமன்றத் தேர்தலில், ஆலங்குளம் தொகுதியில் இருந்து, திமுக சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# பூங்கோதை ஆலடி அருணா

## குடும்பம்

தென்காசி மாவட்டம், ஆலங்குளம் அருகே உள்ள ஆலடிப்பட்டி கிராமத்தில் அக்டோபர் 28, 1964 இல் பிறந்தார். இவர் மருத்துவ படிப்புக்கு பிறகு லண்டனில் 10 ஆண்டுகள் பணியாற்றினார். பின்னர் அப்பல்லோ மருத்துவமனையில் மருத்துவராக பணிபுரிந்தார். இவரது கணவர் மருத்துவர் பாலாஜி நரம்பியல் மருத்துவ நிபுணர். அவர் அப்பல்லோ மருத்துவமனையில் பணியாற்றுகிறார். இவர்களுக்கு சமந்தா மற்றும் காவ்யா என இரு மகள்கள் உள்ளனர். டாக்டர் பூங்கோதைக்கு மதிவாணன், தமிழ்வாணன், அமுதவாணன், அன்புவாணன், எழில்வாணன் ஆகிய 5 சகோதரர்கள் உள்ளனர்.
# ஆவணகவியல் அறிவியல்

**ஆவணகவியல் அறிவியல்** என்பது தகவல்களையும், ஆவணங்களையும் (Documents), பொருட்களையும் தொகுத்து (compile), பாதுகாப்பாக சேமித்து (Save), மீட்டெடுக்க உதவும் (Retrieve) அறிவியலும், தொழில்நுட்பமும், ஆகும். அறிவை, வரலாற்றை, நுட்பத்தை பகிர, அடுத்த அடுத்த தலைமுறைகளுக்கு எடுத்துச்செல்ல, ஆவணப்படுத்தல் அறிவியல்(Science of Documentation) இன்றியமையாததாகும்.
# தமிழ் இணையக் கல்விக்கழகம்

**தமிழ் இணையக் கல்விக்கழகம்** (*Tamil Virtual Academy*) உலகின் பல பகுதிகளில் வாழும் தமிழர்களின் மரபுகளையும் பண்பாட்டையும் காக்கவும் அவர்களது இலக்கியத் தொடர்பினை நீட்டிக்கவும் 17 பிப்ரவரி 2001-ஆம் ஆண்டு நிறுவப்பட்டது. இஃது உலகளாவிய கல்விக்காக இணையவழியே கல்வி வளங்களையும் வாய்ப்புகளையும் வழங்குமாறு இந்தியாவில் நிறுவப்பட்ட முதல் மற்றும் இணையில்லா அமைப்பாக விளங்குகிறது. 1999-ஆம் ஆண்டு நடைபெற்ற இரண்டாம் தமிழ் இணைய மாநாட்டின் நிறைவு விழாவில் இதற்கான அறிவிப்பினை அப்பொழுதைய தமிழ்நாட்டு முதல்வர் மு.கருணாநிதி அறிவித்தார். தமிழ் இணையப் பல்கலைக்கழகம் ஆட்சிக்குழு ஒன்றால் வழி நடத்தப்பட்டு, ஒரு முழுநேர இயக்குநர் பொறுப்பில் செயற்பட்டு வருகின்றது. இந்நிறுவனம் முன்பு தமிழ் இணையப் பல்கலைக்கழகம் என்று அழைக்கப்பட்டது.
# தமிழ் இணையக் கல்விக்கழகம்

## கல்வித்திட்டம்

இக்கழகத்தின் பணித்திட்டம் இணையவழிக் கல்வித்திட்டங்கள், மின் நூலகம், கணித்தமிழ் வளர்ச்சி எனப் பலவற்றைக் கொண்டுள்ளது. கல்வித்திட்டத்தின் கீழ் சான்றிதழ்க் கல்வி மூன்று நிலைகளில் (அடிப்படை, இடைநிலை மற்றும் உயர்நிலை) வழங்கப்படுகிறது. தவிர, தமிழ் மொழி இளங்கலைப் பட்டப்படிப்பும் அளிக்கப்படுகிறது. தஞ்சையிலுள்ள தமிழ்ப் பல்கலைக்கழகத்தின் வழியே தமிழ் முதுகலைப் பட்டமும் வழங்கப்படுகிறது.
# தமிழ் இணையக் கல்விக்கழகம்

## நூலகம்

தமிழ் இணையக் கல்விக்கழகத்தின் நூலகம், தமிழ் இணையக் கல்விக்கழகப் பாடத்திட்டத்தில் சேர்ந்து பயில்வோர் மற்றும் உலகு தழுவி வாழும் தமிழர்கள் அனைவரது பயன்பாட்டிற்காகவும் உருவமைக்கப்பட்டுள்ளது.
நூலகம் எனும் பகுதி நூல்கள், சுவடிக் காட்சியகம், பண்பாட்டுக் காட்சியகம், தமிழிணையம்-மின்னூலகம் என 4 பிரிவாக உள்ளது. விரிவான பொருள்சார் சுட்டிகளாக்குதல் (subject-indexing) மற்றும் தேடல் வசதிகளும் பெரும் வசதியாக உள்ளது.  
நூலகம் எனும் பிரிவில் எண்சுவடி முதல் சிறுவர் இலக்கியம் நாட்டுடைமையாக்கப்பட்ட தமிழறிஞர்களின் நூல்கள் அகராதிகள் நிகண்டுகள் கலைச்சொல் தொகுப்புகள் உரோமன் எழுத்து வடிவிலான சங்க இலக்கியம் போன்றவை உள்ளன. இதில் நாட்டுடைமையாக்கப்பட்ட நூல்கள் தவிர பிறவற்றை ஒரு இணையப்பக்க (web page) வடிவில் காணலாம்.  
சுவடிக் காட்சியகம் எனும் பிரிவில் மின்னுருவாக்கப்பட்ட ஓலைச் சுவடிகளைக் காணலாம்.  
பண்பாட்டுக் காட்சியகம் எனும் பிரிவில் தமிழ் நாடு|தமிழ் நாட்டின் திருத்தலங்கள் திருவிழாக்கள் வரலாற்றுச் சின்னங்கள் கலைகள் விளையாட்டுகள் திருக்கோவில் சாலை வரைப்படங்கள் உள்ளன.  
தமிழிணையம்-மின்னூலகம் எனும் பிரிவு தனி இணையத்தளத்துடன் செயல்படுகிறது.
# தமிழ் இணையக் கல்விக்கழகம்

## மின் நூலகம்

தமிழ் மின் நூலகம் என்ற இணைய நூலகத்தில் அரிய நூல்கள் நாட்டுடைமையாக்கப்பட்ட நூல்கள் தமிழ்நாடு பாடநூல் மற்றும் கல்வியியல் பணிகள் கழக நூல்கள் ஆய்விதழ்கள், பருவ இதழ்கள், சுவடிகள் ஆகியவற்றைக் கொண்டுள்ளது இம்மின்னூலகம் 2015–16 ஆண்டிற்கான தமிழ்நாடு புதுமை முயற்சி திட்டத்தின் (Tamil Nadu Innovation Initiatives – TANII) கீழ் ₹100 கோடியில் தொடங்கப்பட்டது. இதை அப்பொழுதைய தமிழக முதல்வர் எடப்பாடி க. பழனிசாமியால் அக்டோபர் 11 2017 இல் தொடங்கி வைக்கப்பட்டது
# தமிழ் இணையக் கல்விக்கழகம்

## கணினித்தமிழ் வளர்ச்சி

கணித்தமிழின் மேம்பாடு மற்றும் வளர்ச்சிக்கானப் பணிகளையும் இப்பல்கலைக்கழகம் கீழ்கண்ட அமைப்புகளைக் கொண்டு மேற்பார்வையிட்டு வருகிறது.
# தமிழ் இணையக் கல்விக்கழகம்

## கணினித்தமிழ் வளர்ச்சி

### தமிழ் மென்பொருள் மேம்பாட்டு நிதி

தமிழ் மென்பொருள் மேம்பாட்டு நிதி (Tamil Software Development Fund – TSDF) என்பது தமிழில் புதிதாக மென்பொருள் உருவாக்கவோ அல்லது ஏற்கனவே உள்ள மென்பொருளை மேம்படுத்தவோ நினைக்கும் ஒரு நிறுவனத்திற்கோ அல்லது தனி மனிதற்கோ வழங்கப்படும் நிதியாகும்  
இந்நிதி தமிழ் நாடு மற்றும் புதுச்சேரியில் உள்ள நிறுவனத்திற்கும் அல்லது இந்திய அரசின் உதவியோடு இந்தியாவில் எப்பகுதியிலிருந்தும் செயல்படும் நிறுவனங்களுக்கும் வழங்கப்படும்
# தமிழ் இணையக் கல்விக்கழகம்

## கணித்தமிழ்ப் பேரவை

தமிழ் இணையக் கல்விக்கழகத்தின் பரப்புரை அலகே கணித்தமிழ்ப் பேரவை ஆகும் .கல்லூரிகள்தோறும் கணித்தமிழ்ப் பேரவை என்பது தமிழக அரசின் கொள்கை முடிவு ஆகும்.கணித்தமிழ்ப் பேரவையானது, இணையத்தில் தமிழின் பங்களிப்பை வளப்படுத்துதல், வலுப்படுத்துதல் கணித் தமிழ் மற்றும் தமிழ் பயன்பாட்டு மென்பொருள்களை உருவாக்கம் செய்ய ஊக்குவித்தல்/ மாணவர்களுக்கு அகநிலை பயிற்சி அளித்தல் கணிப்பொறியில் தமிழ் உள்ளீட்டு பயிற்சியினை ஆசிரியர்கள், மாணவர்கள், கணிப்பொறி ஆர்வலர்களுக்கு வழங்குதல் கட்டற்ற மென்பொருள் பயன்பாட்டை முன்னெடுத்தல் கணித்தமிழ்த் திருவிழா நடத்துதல் தமிழ் மென்பொருள், குறுஞ்செயலி உருவாக்கம், மின் உள்ளடக்கப் பயிற்சி வழங்குதல் கணித்தமிழ் சார்ந்த பயன்பாட்டை ஊக்குவிக்க கோடை கால முகாம் நடத்துதல் கலைக்களஞ்சிய உருவாக்கம் ஆகியனவற்றை இலக்குகளாகக் கொண்டு செயல்பட்டு வருகிறது.
# தமிழ் இணையக் கல்விக்கழகம்

## கணித்தமிழ்ப் பேரவை

### ஆதார நிதி

1. தமிழ் இணையக் கல்விக்கழகம் 2016ஆம் ஆண்டு 100 கல்லூரிகளில் கணித்தமிழ்ப் பேரவை அமைப்பினைத் தொடங்கிச் செயல்படுத்த ஆதார நிதியாக ₹25 இலட்சம் ஒதுக்கீடு செய்தது [அரசாணை (ப) எண்.6 தகவல் தொழில்நுட்பவியல் (நிர்வாகம்-2) நாள்: 29.02.2016]. ஒரு கல்லூரிக்கு ₹25,000/- வீதம் 100 கல்லூரிகளுக்கு இத்தொகை வழங்கப்பட்டு முதற்கட்டமாக 100 கல்லூரிகளில் கணித்தமிழ்ப் பேரவைகள் தொடங்கப்பட்டன.
1. 2019 ம் ஆண்டு மேலும் 100 கல்லூரிகளில் கணித்தமிழ்ப் பேரவை அமைப்பினைத் தொடங்கிச் செயல்படுத்த ஆதார நிதியாக ₹25 இலட்சம் ஒதுக்கீடு செய்தது. [அரசாணை (ப) எண்.28 தகவல் தொழில்நுட்பவியல் (நிர்வாகம்-2) நாள்: 04.07.2019] இதன்படி இரண்டாம் கட்டமாக 100 கல்லூரிகளுக்கு இத்தொகை வழங்கப்பட்டு மேலும் 100 கல்லூரிகளில் கணித்தமிழ்ப் பேரவைகள் தொடங்கப்பட்டன.
1. தற்போது 200 கல்லூரிகளில் கணித்தமிழ்ப் பேரவை செயல்பட்டு வருகிறது.
# தமிழ் இணையக் கல்விக்கழகம்

## கணித்தமிழ்ப் பேரவை

### ஆதார நிதி

#### கல்வி நிறுவனங்கள் தோறும் கணித்தமிழ்ப் பேரவை

1. 24.03.2020 அன்று தமிழக சட்டமன்ற பேரவையில் கல்வி நிறுவங்கள் தோறும் கணித்தமிழ்ப் பேரவை என்ற அறிவிப்பு (வருவாய் (ம) பேரிடர் மேலாண்மை (ம) தகவல் தொழில்நுட்பம்) அமைச்சர் அவர்களால் அறிவிக்கப்பட்டது. (அறிவிப்பு எண்.5)
# தமிழ் இணையக் கல்விக்கழகம்

## பல்கலைக்கழகமாகத் தகுதிஉயர்வு

தமிழ் இணையக் கல்விக்கழகம் தமிழ் மொழியில் இலக்கண இலக்கியங்களையும், தமிழ் மொழி வரலாறு, தமிழ்ப் பண்பாடு ஆகியவற்றைப் பயில விரும்புவோரின் தேவைகளை நிறைவு செய்வதற்கு உதவும் வகையில் இந்நிறுவனம் பிற பல்கலைக்கழகங்களுக்கு நிகராக முழுமையான பல்கலைக்கழகமாக நிலை உயர்த்தப்படும் என்று முதலமைச்சர் மு.கருணாநிதி அறிவித்தார். அதற்கான சட்டம் இயற்றும் நடவடிக்கைகள் மேற்கொள்ளப்படும் என்றும் அறிவிக்கப்பட்டது.
# தமிழ் இணையக் கல்விக்கழகம்

## தகவலாற்றுப்படை

ஆகத்து 11 2014-இல் அப்பொழுதைய தமிழக முதல்வர் செ. செயலலிதா தமிழக சட்டப் பேரவையில் 110 விதியின் கீழ் பின்வருமாறு அறிவித்தார்.  
தமிழரின் சாதனைகள், தமிழ் மொழி மற்றும் இலக்கியம் குறித்து அறிந்து கொள்ளும் வகையில், ₹20 இலட்சத்தில், தகவலாற்றுப்படை என்ற இணையத்தளம் உருவாக்கப்படும். இத்திட்டத்தின் கீழ் 627 தொல்லியல் மற்றும் வரலாற்று தளங்கள், நினைவுச்சின்னங்கள், அகழாய்வுகள், கல்வெட்டுகள், சமயம் சார்ந்த இடங்கள், சிற்பங்கள், நாணயங்கள், செப்பேடுகள்,ஓவியங்கள்
ஆகியவை புகைப்படங்களாக எடுக்கப்பட்டு தேவையான மீதரவுடன் (Meta data) நிலையான வடிவத்தில் இத்தளத்தில் பதிவேற்றம் செய்யப்படும் என்றார்.  
அக்டோபர் 11 2017 இல் அப்பொழுதைய தமிழக முதல்வர் எடப்பாடி க. பழனிசாமியால் தொடங்கி வைக்கப்பட்டது. தொல்லியல் மற்றும் வரலாற்று தளங்களின் புகைப்படத்துடன் கூடிய மேலதிக ஆவணங்கள் இத்தளத்தில் நாள்தோறும் பதிவேற்றம் செய்யப்படுகின்றன. இத்தளம் தமிழ் இணையக் கல்விக்கழகத்தின் கீழ் உள்ளது
# ஆட்டோடெஸ்க்

**ஆட்டோடெஸ்க்** நிறுவனமானது அமெரிக்காவில் இயங்கி வரும் ஒரு பன்னாட்டு நிறுவனம் ஆகும். இந்நிறுவனம் பெரும்பாலும் பொறியியல் வடிவமைப்புக்கு உதவும் மென்பொருள்களையே உருவாக்கி வழங்குகிறது. இந்நிறுவனத்தை சுவிச்சர்லாந்தை சேர்ந்த மென்பொருள் வடிவமைப்பாளர் ஜான்வாக்கர் ஆரம்பித்து நடத்தி வருகிறார். அனைவராலும் அறியப்படும் ஆட்டோகேட் மென்பொருள் ஆட்டோடெஸ்க் நிறுவனத்தின் படைப்பு ஆகும்.
# ஆட்டோடெஸ்க்

## மேலும் பார்க்க

- ஜான்வாக்கர்
- ஆட்டோகேட்
# சோறு

**சோறு** என்பது அரிசியை அவித்து பதமான நிலையில் பெறப்படும் ஒரு உணவு வகையாகும். இதனைச் **சாதம்** என குறிப்பிடும் வழக்கும் தமிழில் உண்டு.
# சோறு

## தமிழர் வாழ்வில் சோறு

தமிழர்களின் பாரம்பரிய உணவுகளில் சோறு முதன்மை உணவுகளில் ஒன்றாகும். பண்டைய காலம் தொட்டே சோறு தமிழர்களின் வாழ்வின் ஒரு அங்கமாக இருந்து வந்துள்ளது. பல புராணங்களிலும் சோறு என்ற சொல் வெகுவாக பயன்படுத்தப்பட்டுள்ளது. சோறு முக்கியமாக கறி, குழம்பு, பொறியல், வறுவல், அப்பளம் போன்ற இன்னும் பலவகை இதர பதார்த்தங்களுடன் சேர்த்தே உண்ணல் தமிழர் வழக்காகும். தமிழரின் உணவு வகைகளில் சோறு ஒரு நாளைக்கு ஒரு நேர உணவாக என்றாவது உண்ணுதல் தமிழர் வழக்கமாகும். கறிகள் அற்ற சோற்றை "வெறும் சோறு" என்று அழைக்கப்படும்.
# சோறு

## தமிழர் வாழ்வில் சோறு

### வினைப்பயன்பாடு

தமிழ் வினைச்சொல் பயன்பாட்டிற்கு ஏற்ப, அரிசியை சோறாக ஆக்கும் செயற்பாட்டை "சோறாக்குதல்" என்பர். சோறாக்கும் போது சோற்றை இரண்டு விதமாக ஆக்கும் வழக்கு தமிழரிடம் உண்டு. ஒன்று அரிசியை பானையில் இட்டு அரிசி அவிந்து சோறாக பதமான நிலையில் பெறுவதற்கு ஏற்ப சரியான அளவில் நீர் விட்டு சமைக்கும் முறையை அல்லது ஆக்கும் முறையை "நிறைகட்டுதல்" என்பர். அதேவேளை சரியான அளவின்றி நீரை விட்டு பின்னர் அரிசி சோறாகும் நிலையில் மிகுதி தண்ணீரை வடித்து எடுக்கும் நிலையை "வடித்தல்" அல்லது "வடித்தெடுத்தல்" என்று குறிப்பிடுவர். அவ்வாறு அரிசி சோறாக மாறும் பதமான நிலைக்கு மேல் வேகுமானால் அது கூழாகிவிடும். அந்த பதநிலையை கூழ் என்பர். சிலவிடங்களில் "கஞ்சி" என்று அழைப்பதும் உண்டு. முதல் நாள் ஆக்கிய சோறு மறுநாள் பயன்படுத்தப்படும் போது அதனைப் பழஞ் சோறு என்பர். பழஞ்சோற்றைச் சிலவிடங்களில் "பழைய சோறு" என்றழைக்கப்படுவதும் உண்டு.
# சோறு

## வகைகள்

- அரிசி சோறு
- கம்பஞ் சோறு
- பழஞ் சோறு (பழைய சோறு, கஞ்சி)
- கூட்டாஞ்சோறு
- பெருஞ்சோறு
- சிறுசோறு
- வெண்சோறு
# கொடிசியா வளாகம்

**கொடிசியா வளாகம்** தமிழ்நாட்டின் தொழில் நகரமாக விளங்கும் கோவையில் அமைந்துள்ள பன்னாட்டு வணிகக் கண்காட்சிகள் நிகழ்த்தக்கூடிய ஓர் காட்சிக்கூட வளாகம். கொடிசியா என்பது *கோவை மாவட்ட சிறுதொழிலதிபர் சங்கம்*(**CO**imbatore **DI**strict **S**mall **S**cale **I**ndustry **A**ssociation) என்பதன் ஆங்கிலச்சொல்லின் சுருக்கமாகும்*CODISSIA*.இந்தச் சங்கம் 40 உறுப்பினர்களுடன் 1969ஆம் ஆண்டு தொடங்கி இந்நாளில் 5200 பேராக வளர்ந்துள்ளது.சிறுதொழில் வளர்ச்சிக்கும் வளத்திற்கும் வழிகோலிட துவக்கப்பட்ட இச்சங்கம் கோயம்புத்தூரின் தொழிற்துறை உறுதியாக அமையக் காரணமாக இருந்து வருகிறது. தொழில் முனைவோரின் தேவைகளை ஒட்டி பல கருத்தரங்குகளும் பயிலரங்குகளும் தொழிற்துறை கண்காட்சிகளும் நடத்தி வருகிறது. 1986ஆம் ஆண்டு நிறுவப்பட்ட சிறுதொழிலக சோதனை மற்றும் ஆய்வு மையம் (SiTARC) நாட்டின் சிறப்பான சோதனைக்கூடங்களில் ஒன்றாகத் திகழ்கிறது.  
1988 முதல் மூன்றாண்டுகளுக்கு ஒருமுறை பன்னாட்டு தொழில் கண்காட்சியினை நடத்தி வருகிறது. துவக்கத்தில் பி. எஸ். ஜி மைதானத்தில் நடந்து வந்த இந்தக் கண்காட்சி 2000ஆம் ஆண்டு முதல் புதியதாகக் கட்டப்பட்ட சங்கத்தின் கொடிசியா வளாகத்தில் நடத்தப்படுகிறது. தென்னிந்தியாவில் கோயம்புத்தூர் நகரம் வணிகக் கண்காட்சிகள் நடத்த மிகத் தோதான இடமாக விளங்கியதைப் பயன்படுத்தும் வகையில் கோவையை அடுத்த விளாங்குறிச்சியில் 40 ஏக்கர் நிலம் வாங்கப்பட்டது. கோவை தொழில்நுட்பக் கழகத்தின் எதிரே அவினாசி சாலையின் வடக்குப்புறத்தில் ரூ.11 கோடி செலவில் 1,60,000 ச.அடிகள் பூசப்பட்ட பரப்பளவு கொண்ட மாபெரும் கட்டிடத்தைக் கட்டியுள்ளது.  
இந்தக் கட்டிடம் இடையே யாதொரு தூணும் இன்றி கட்டப்பட்டுள்ளது ஓர் குடிசார் பொறியியல் சாதனையாகும். தவிர,சூலை 1999 இலிருந்து திசம்பர் 1999க்குள் 160 நாட்களில் கட்டி முடிக்கப்பட்டதும் திட்ட மேலாண்மையின் திறனை விளக்குகிறது. இக்கட்டிடம் கொடிசியா உறுப்பினர்களின் குழுத்திறனுக்கும் கூட்டுறவிற்கும் சான்றாக விளங்குகிறது. உலகத்தர கண்காட்சிகளை நடத்திட வேண்டிய அனைத்து வசதிகளையும் தன்னகத்தேக் கொண்டு புது தில்லியில் உள்ள பிரகதி மைதானத்திற்கு அடுத்ததாகவும் தென்னிந்தியாவிலேயே மிகப்பெரிய தொழிற்துறை வணிகக் காட்சிக்கூடமாகவும் இது விளங்குகிறது.
# பிரண்டன் மெக்கல்லம்

**பிரெண்டன் பேரி மெக்கல்லம்** (Brendon Barrie McCullum (பிறப்பு: செப்டம்பர் 27, 1981) துடுப்பாட்டப் பயிற்சியாளர், முன்னாள் நியூசிலாந்துத் துடுப்பாட்ட வீரர் மற்றும் வர்ணனையாளர் ஆவார். இவர் அனைத்து விதமான துடுப்பாட்ட வடிவங்களிலும் நியூசிலாந்து அணிக்காக விளையாடியுள்ளார். மெக்கல்லம் விரைவாக ஓட்டங்களை எடுப்பதன்மூலம் பரவலாக புகழ்பெற்றார். தேர்வுத் துடுப்பாட்டப் போட்டிகளில் விரைவாக நூறு ஓட்டங்களை எடுத்து சாதனை செய்தார். ஆகஸ்ட் 2019 இல் அனைத்து வகையான துடுப்பாட்டப் போட்டிகளில் இருந்தும் ஓய்வு பெற்றார். தற்போது இங்கிலாந்து தேர்வு அணியின் தலைமைப் பயிற்சியாளராக மெக்கல்லம் பணியாற்றி வருகிறார்.  
மெக்கல்லம் பன்னாட்டு இருபது20 வடிவத்தில் அதிக ஓட்டங்கள் எடுத்தவர் ஆவார், ப இ20இல் இருமுறை நூறு ஓட்டங்கள் எடுத்த இரு நியூசிலாந்து வீரர்களில் ஒருவர் ஆவார். மார்ட்டின் கப்திலும் இரு முறை நூறு ஓட்டங்களை எடுத்துள்ளார். பிப்ரவரி 2014இல் இந்தியாவுக்கு எதிராக 302 ஓட்டங்கள் எடுத்ததன் மூலம் தேர்வுப் போட்டிகளில் மூன்று நூறு அடித்த முதல் நியூசிலாந்து வீரர் ஆனார். 2014 ஆம் ஆண்டில், ஒரு நாட்காட்டி ஆண்டில் (1164) 1000 தேர்வுத் துடுப்பாட்ட ஓட்டங்களை எடுத்த முதல் நியூசிலாந்து வீரர் என்ற பெருமையையும் பெற்றார். 2015ல் கேன் வில்லியம்சன் 1172 ரன்கள் எடுத்து சாதனை படைத்தார். 20 பிப்ரவரி 2016 அன்று தனது கடைசி தேர்வுப் போட்டியில் மெக்கல்லம் 54 பந்துகளில் அதிவேக நூறு ஓட்டங்களைப் பதிவு செய்தார், 56 பந்துகளில் தனது முன்மாதிரியான விவியன் ரிச்சர்ட்சின் சாதனையை முறியடித்தார், மொத்தம் 79 பந்துகளில் 145 ஓட்டங்கள் எடுத்தார். தேர்வுத் துடுப்பாட்டப் போட்டியில் அதிவேகமாக 150 ஓட்டங்கள் எடுத்த வீரர் என்ற சாதனையையும் படைத்துள்ளார்.  
இருபது20 போட்டியில் இரண்டு நூறுகள் அடித்த முதல் வீரர் இவர் ஆவார். பன்னாட்டு இருபது20<nowiki/>இல் வங்காளதேசத் துடுப்பாட்ட அணிக்கு எதிராக 123 ஓட்டங்களையும் 2008 இல் ராயல் சேலஞ்சர்ஸ் பெங்களூருக்கு எதிராக கொல்கத்தா நைட் ரைடர்ஸ் அணிக்காக 158 ஓட்டங்கள் எடுத்து இறுதிவரை ஆட்டமிழக்காமல் இருந்தார். பின்னர் இந்தச் சாதனையானது 2013 ஐபிஎல் பதிப்பில் ராயல் சேலஞ்சர்ஸ் பெங்களூர் அணிக்காக ஆரோன் ஃபின்ச் (ஆஸ்திரேலியாவுக்காக ஜிம்பாப்வேக்கு எதிராக 172) மற்றும் கிறிஸ் கெய்ல் ( புனே வாரியர்ஸ் இந்தியாவுக்கு எதிராக 175) இந்தச் சாதனை முறியடிக்கப்பட்டது. சென்னை சூப்பர் கிங்ஸ் அணிக்காக 2014 மற்றும் 2015 பருவங்களில் விளையாடினார்.
# பிரண்டன் மெக்கல்லம்

## உள்ளூர்ப் போட்டிகள்

மார்ச் 3, 2008இல் இங்கிலாந்து துடுப்பாட்ட அணியினை எதிர்கொள்வதற்கு முன்னர் ஆக்லாந்து ஏசஸ் அணிக்கு எதிராக இசுட்டேட் சீல்டு அணி சார்பாக விளையாடினார்.ஈடன் பூங்கா ஓவலில் நடைபெற்ற இந்தப் போட்டியில் 170 ஓட்டங்கள் எடுத்து அணியின் வெற்றிக்கு உதவினார். இந்தப் போட்டியில் 52 பந்துகளில் 14 நான்கு மற்றும் 5 ஆறு ஓட்டங்கள் உட்பட நூறு ஓட்டங்களை எடுத்தார். இதில் பல உள்ளூர்ப் போட்டி சாதனைகளை முறியடித்தார். இதற்கு முன்னர் ஹார்லேண்ட் என்பவர் அடித்ததே அதிக ஓட்டச் சாதனையாக இருந்தது.
# பிரண்டன் மெக்கல்லம்

## சர்வதேசப் போட்டிகள்

### ஆரம்பகாலங்களில்

2004 இல், அவர் இங்கிலாந்துக்கு எதிரான ஒரு தேர்வுத் துடுப்பாட்டத் தொடரில் விளையாடினார் மற்றும் இலார்ட்சில் 96 ஓட்டங்கள் எடுத்ததே அதிகபட்ச ஓட்டமாக இருந்தது. பல மாதங்களுக்குப் பிறகு வங்காளதேசத்திற்கு எதிராக 143 ஓட்டங்கள் எடுத்து தனது முதல் நூறு ஓட்டங்களைப் பதிவு செய்தார். ஜிம்பாப்வேக்கு எதிராக 111 ஓட்டங்கள் எடுத்தது இரண்டாவது நூறு ஓட்டங்களைப் பதிவு செய்தார்.  
ஜூலை 2005 இல் ஐசிசி சூப்பர் சீரிஸிற்கான 20 பேர் கொண்ட ஐசிசி உலக லெவன் அணியில் இவர் தேர்ந்தெடுக்கப்பட்டார். பிப்ரவரி 20,2007 இல், ஆட்டமிழக்காமல் 86 ஓட்டங்கள் எடுத்தார், நியூசிலாந்து 1997 க்குப் பிறகு மூன்று போட்டிகள் கொண்ட ஒருநாள் தொடரில் ஆஸ்திரேலியாவிற்கு எதிராக முழுவதுமாக தொடரை வெற்றி பெற்ற முதல் அணியாக இருந்தது. கிரேக் மக்மில்லனுடன் இணைந்து 165 ஓட்டங்கள் எடுத்தார், 6வது இணைக்கு அதிக ஓட்டங்கள் எடுத்த இணை எனும் சாதனையினை சமன் செய்தார்.  
டிசம்பர் 31, 2007 அன்று, வங்காளதேசத்திற்கு எதிராக 19 பந்துகளில் 50 ஓட்டங்கள் எடுத்தார். 28 பந்துகளில் 9 நான்குகள் மற்றும் 6 ஆறுகள் உட்பட 80 ஓட்டங்கள் எடுத்தார். அவரது ஸ்ட்ரைக் ரேட் 285.71 ஆகும்.
# பிரண்டன் மெக்கல்லம்

## சர்வதேச அங்கீகாரம்

2015 ஆம் ஆண்டு *குயின்ஸ் பர்த்டே ஹானர்ஸில்*, துடுப்பாட்ட சேவைகளுக்காக நியூசிலாந்து *ஆர்டர் ஆஃப் மெரிட்டின்* அதிகாரியாக மெக்கல்லம் நியமிக்கப்பட்டார். அவர் 2014 ஆம் ஆண்டில் நியூசிலாந்தின் சிறந்த விளையாட்டு வீரர் விருதையும், பின்னர் இல் நியூசிலாந்தின் தலைமைத்துவ விருதையும் வென்றார்.
# பிரண்டன் மெக்கல்லம்

## பயிற்சியாளராக

ஆகஸ்ட் 2019 இல் *டிரின்பாகோ நைட் ரைடர்ஸ்* மற்றும் கொல்கத்தா நைட் ரைடர்ஸ் ஆகிய இரு அணிகளுக்கும் தலைமைப் பயிற்சியாளராக நியமிக்கப்பட்டார் அவரது தலைமையின் கீழ், டிரின்பாகோ நைட் ரைடர்ஸ் 2020 இல் 4வது CPL பட்டத்தை வென்றது.
# உயிர் வளியேற்ற எதிர்ப்பொருள்

, நீர்வளி (நைட்ரசன்), ஐதரசன் மற்றும் கார்பன் அணுக்களைக் குறிக்கின்றன.]]
ஒரு **உயிர் வளியேற்ற எதிர்ப்பொருள்** என்பது மற்ற மூலக்கூறுகளின் உயிர் வளியேற்றத்தை தாமதிக்கச்செய்கின்ற அல்லது தடுக்கின்ற திறனுள்ள மூலக்கூறு ஆகும். உயிர் வளியேற்றம் என்பது எதிர்மின்னிகளை (எலக்ட்ரான்) ஒரு கருப்பொருளிலிருந்து உயிர் வளியேற்றத் துணைப்பொருளுக்கு மாற்றச்செய்யும் ஒரு வேதியியல் எதிர்வினை. உயிர் வளியேற்ற எதிர்வினைகள் உயிரணுக்களைச் சேதப்படுத்துகின்ற தொடர் விளைவுகளைத் தொடங்கி வைக்கின்ற தனி உறுப்புகளை உருவாக்கக் கூடியவை. உயிர் வளியேற்ற எதிர்ப்பொருட்கள் இந்த தொடர் விளைவுகளை தனி உறுப்பு இடையீட்டுப் பொருள்களை அழிக்கின்றன என்பதுடன், தங்களைத் தாங்களே உயிர் வளியேற்றம் செய்துகொண்டு பிற உயிர் வளியேற்ற எதிர்விளைவுகளைத் தடுக்கச் செய்கின்றன. இதன் விளைவாக உயிர் வளியேற்ற எதிர்ப்பொருட்கள் தொடர்ந்து தையால்கள்(thiol), அஸ்கார்பிக் அமிலம் அல்லது பாலிபினால்கள் போன்ற குறைக்கச் செய்யும் துணைப்பொருட்களாக இருக்கின்றன. மருத்துவத்திலான இந்த இயற்கை உயிர் வளியேற்ற எதிர்ப்பொருட்களின் கூடுதலான பயன்பாடுகளுக்கும் மேலாக, இந்த உட்பொருட்கள் உணவை கெடாமல் பாதுகாத்தல் மற்றும் அழகுசாதனப் பொருட்கள் மற்றும் ரப்பர் மற்றும் கேசலின் ஆகியவை தரமிழக்காமல் தடுத்தல் போன்ற தொழிற்துறை வகையிலும் பயன்படுத்தப்படுகின்றன.
# உயிர் வளியேற்ற எதிர்ப்பொருள்

## வரலாறு

உயிர் வளியேற்ற எதிர்ப்பொருள் உண்மையில் உயிர்வாயுவின் நுகர்வைத் தடுக்கின்ற வேதியியற்கென்றே குறிப்பாக பயன்படுத்தப்பட்டது. 19 ஆம் நூற்றாண்டின் பிற்பகுதி மற்றும் 20 ஆம் நூற்றாண்டின் முற்பகுதியில் மாழை (உலோக) அரிப்பு, இரப்பர் சூடாதல் மற்றும் உள் எரி பொறிகளின் கறைப்படுத்தலில் எரிபொருள்களின் காடியாதல் போன்ற முக்கியமான தொழில்துறை நிகழ்முறைகளில் இந்த உயிர் வளியேற்ற எதிர்ப்பொருட்களை பயன்படுத்துவதற்கென்றே அர்ப்பணிக்கப்பட்ட விரிவான ஆய்வுகள் மேற்கொள்ளப்பட்டன.  
உயிரியலிலான உயிர் வளியேற்ற எதிர்ப்பொருட்களின் பங்கு குறித்த முந்தைய ஆராய்ச்சி முடைநாற்றத்திற்கு காரணமாகும் செறிவூட்டப்படாத கொழுப்புக்களின் உயிர் வளியேற்றத்தைத் தடுப்பதில் அவற்றின் பயன் குறித்து கவனம் செலுத்துவதாக இருந்தது. உயிர் வளியேற்ற எதிர்ப்பொருள் செயல்பாட்டை உயிர்வாயுவினோடு மூடப்பட்ட கொள்கலனில் கொழுப்பை இடுவதன் மூலமும், உயிர்வாயுவின் நுகர்வை அளவிடுவதன் மூலமும் கணக்கிடப்படலாம். இருப்பினும், இந்தத் துறையில் உயிர் வளியேற்ற எதிர்ப்பொருட்கள் புரட்சிகரமானதாக இருந்ததால் உயிர்ச்சத்துக்கள் ஏ, சி, மற்றும் இ ஆகியவற்றை அடையாளம் காண்பதாக இருந்தது என்பதுடன் உயிர்வாழும் உறுப்புக்களின் உயிர்வேதியியலில் உயிர் வளியேற்ற எதிர்ப்பொருட்களின் முக்கியத்துவத்தை உணர்த்துவதாகவும் இருந்தது.  
உயிர் வளியேற்ற எதிர்ப்பொருட்களின் சாத்தியமுள்ள செயல்பாட்டு இயக்கவியல்கள் எதிர்-உயிர் வளியேற்ற செயல்பாட்டுடன் கூடிய துணைப்பொருள் தாமாகவே உயிர் வளியேற்றப்பட தயாராக இருக்கிறது என்று ஏற்கப்பட்டபோது முதன் முதலாக கண்டுபிடிக்கப்பட்டது. கொழுப்பு பெராக்சிசனேற்ற நிகழ்முறையை உயிர்ச்சத்து இ எவ்வாறு தடுக்கிறது என்ற ஆராய்ச்சி, துப்புரவாக்க எதிர்வினை உயிர்வாயு உயிரினங்கள் உயிரணுக்களை அவை சேதப்படுத்தும் முன்னர் உயிர் வளியேற்ற எதிர்வினைகளை தடுக்கின்ற துணைப்பொருட்களை குறைப்பனவாக உயிர் வளியேற்ற எதிர்ப்பொருட்களின் அடையாளப்படுத்தலுக்கு வழிவகுத்தது.
# உயிர் வளியேற்ற எதிர்ப்பொருள்

## வளர்ச்சிதைமாற்றப்பொருட்கள்

### சுருக்கம்

உயிர் வளியேற்ற எதிர்ப்பொருட்கள் அவை தண்ணீரில் கரைபவையா (நீஈர்ப்பு(ஐதரோஃவிலிக்) அல்லது கொழுப்புகளில் கரைபவையா (நீரீர்ப்பு) என்பதைப் பொறுத்து இரண்டு பெரும் பிரிவுகளாகப் பிரிக்கப்படுகின்றன. பொதுவாக தண்ணீரில் கரையக்கூடிய உயிர் வளியேற்ற எதிர்ப்பொருள்கள் உயிரணு சைட்டோசால் மற்றும் இரத்த பிளாசுமாவில் உள்ள உயிர் வளியேற்றத்துடன் சேர்ந்து எதிர்வினையாற்றுபவை, அதேசமயம் கொழுப்பில் கரையக்கூடிய உயிர் வளியேற்ற எதிர்ப்பொருட்கள் கொழுப்பு வளியேற்றத்திலிருந்து உயிரணு சவ்வுகளைப் பாதுகாக்கின்றன.  
இந்த வேறுபட்ட உயிர் வளியேற்ற எதிர்ப்பொருள்களுக்கு இடையிலுள்ள முக்கியத்துவம் மற்றும் ஒருங்கிணைப்புகள் மிகவும் சிக்கலான கேள்விக்குரியவை, பல்வேறு வளர்ச்சிதை மாற்றப்பொருட்கள் மற்றும் என்சைம் அமைப்புகள் ஒன்றிணைந்ததாகவும் ஒன்றையொன்று சார்ந்த விளைவுகளைக் கொண்டதாகவும் இருக்கின்றன. ஒரு உயிர் வளியேற்ற எதிர்ப்பொருளின் செயல்பாடு உயிர் வளியேற்ற எதிர்ப்பொருளின் மற்ற உறுப்புக்களுடைய முறையான செயல்பாட்டை சார்ந்ததாக இருக்கலாம். செலினியம் மற்றும் துத்தநாகம் போன்றவை பொதுவாக *உயிர் வளியேற்ற எதிர்ப்பொருள்* ஊட்டச்சத்துக்கள் என்று குறிப்பிடப்படுகின்றன, ஆனால் இந்த ரசாயன உட்பொருட்கள் தங்களுக்குள் எந்த உயிர் வளியேற்ற எதிர்ப்பொருள் செயல்பாட்டையும் கொண்டிருப்பதில்லை என்பதோடு அதற்குப் பதிலாக கீழே விவரிக்கப்பட்டுள்ளதுபோல் சில உயிர் வளியேற்ற எதிர்ப்பொருள் என்சைம்களின் செயல்பாட்டைக் கோருகின்றன.  
| அஸ்கார்பிக் அமிலம் (உயிர்ச்சத்து சி) | தண்ணீர் | 50 – 60 | 260 (மனிதன்) |  |
| --- | --- | --- | --- | --- |
| குளுதாதயோன் | தண்ணீர் | 4 | 6,400 (மனிதன்) | 4 – 5 (எலி) |
| யூரிக் அமிலம் | தண்ணீர் | 200 – 400 | 1,600 (மனிதன்) ரெட்டினல் (உயிர்ச்சத்து ஏ): 1 – 3 | 5 (மனிதன், கூடுதல் கேரட்டனாய்டுகள்) |
| α-டோகோபெரல் (உயிர்ச்சத்து இ) | கொழுப்பு | 10 – 40 | 200 (மனிதன்) | } |
# உயிர் வளியேற்ற எதிர்ப்பொருள்

## வளர்ச்சிதைமாற்றப்பொருட்கள்

### அஸ்கார்பி்க் அமிலம்

அஸ்கார்பிக் அமிலம் அல்லது "உயிர்ச்சத்து சி" என்பது விலங்குகள் மற்றும் தாவரங்களில் காணப்படும் மோனோசாக்கரைட் உயிர் வளியேற்ற எதிர்ப்பொருள்களாகும். அஸ்கார்பிக் அமிலத்தை உருவாக்கத் தேவைப்படும் என்சைம்களுள் ஒன்று மனித பரிணாமத்தின்போது ஏற்பட்ட நிலைமாற்றத்தில் இழந்துவிட்ட அஸ்கார்பிக் அமிலத்தை உருவாக்கச் செய்கிறது, இது உணவு மற்றும் விட்டமினிலிருந்து பெறப்பட வேண்டும். மற்ற பெரும்பாலான விலங்குகளால் தங்கள் உடல்களில் இந்த உட்பொருளை உருவாக்கிக்கொள்ள முடியும் என்பதோடு அவற்றிற்கு உணவிலிருந்து தேவைப்படுவதில்லை. உயிரணுக்களில், இது அதனுடைய குறைக்கப்பட்ட வடிவத்தில் குளதாதயோன் உடனான எதிர்வினையால் தக்கவைக்கப்படுகிறது, இதனை புரோட்டீன் டைசல்பைட் ஐஸோமெரேஸ் மற்றும் குளுடாரெடாக்ஸின் ஆகியவற்றால் விரைவுபடுத்தலாம். அஸ்கார்பிக் அமிலம் ஒரு குறைவுபடுத்தும் துணைப்பொருள் என்பதுடன் இதனால் ஹைட்ரஜன் பெராக்சைட் போன்ற எதிர்வினையாற்ற உயிர்வாயு உயிரினங்களை சமன்செய்கிறது. இதனுடைய நேரடியான உயிர் வளியேற்ற விளைவுகளுக்கும் மேலாக அஸ்கார்பிக் அமிலம் உயிர் வளியேற்ற எதிர்ப்பொருள் என்சைமான அஸ்கார்பேட் பெராக்ஸிடேஸிற்கான அடுத்துள்ள அடுக்காகவும் இருக்கிறது, இந்த செயல்பாடு தாவரங்களிலான அழுத்த சமாளிப்பிற்கு முக்கியத்துவம் வாய்ந்ததாக இருக்கிறது. அஸ்கார்பிக் அமிலம் தாவரங்களின் எல்லா பாகங்களிலும் உயர் அளவுகளில் காணப்படுகிறது என்பதுடன் குளோரோபிளாஸ்டுகளில் 20 மில்லிமோலார் செறிவுகளை எட்டக்கூடியவையுமாகும்.
# உயிர் வளியேற்ற எதிர்ப்பொருள்

## வளர்ச்சிதைமாற்றப்பொருட்கள்

### குளுதாதயோன்

குளுதாதயோன் என்பது சிஸ்டென்-உள்ளிட்டிருக்கும் அஸ்கார்பிக் உயிரின் பெரும்பாலான வடிவங்களிலும் காணப்படும் பெப்டைட் ஆகும். இது உணவில் தேவைப்படுவதில்லை என்பதோடு அதற்குப் பதிலாக இது அதனுடைய உட்பொருளான அமினோ அமிலத்திலிருந்து உயிரணுக்களில் ஒருங்கிணைகிறது. குளுதாதயோன் அதனுடைய சிஸ்டெய்ன் பிரிபாகத்தில் உள்ள தயால் குறைப்பு துணைப்பொருளாக இருப்பதால் உயிர் வளியேற்ற எதிர்ப்பொருள் உடைமைப்பொருள்களைக் கொண்டிருக்கிறது என்பதுடன் பின்திரும்பல் முறையில் உயிர் வளியேற்றப்படவும் குறைக்கப்படவும் கூடியவையாகும். உயிரணுக்களில் குளுதாதயோனானது குளுதாதயோன் ரிடக்டேஸ் எனப்படும் என்சைமால் குறைக்கப்பட்ட வடிவத்தில் தக்கவைக்கப்படுகிறது என்பதுடன் அதற்கடுத்ததாக குளுதாதயோன்-அஸ்கார்பேட் சுழற்சி, குளுதாதயோன் பெராக்ஸிடேஸ் மற்றும் குளுடாடெராக்ஸின் ஆகியவற்றில் உள்ள அஸ்கார்பேட் போன்ற பிற வளர்ச்சிதைமாற்றப்பொருட்கள் மற்றும் என்சைம்களைக் குறைக்கிறது என்பதுடன் உயிர் வளியேற்றப் பொருட்களுடன் நேரடியாகவே வினைபுரிகின்றன.
# உயிர் வளியேற்ற எதிர்ப்பொருள்

## வளர்ச்சிதைமாற்றப்பொருட்கள்

### மெலடோனின்

மெலடோனின் என்பது உயிரணு சவ்வுகள் மற்றும் இரத்த-மூளை தடையை சுலபமாக கடந்து செல்லக்கூடிய சக்திவாய்ந்த உயிர் வளியேற்ற எதிர்ப்பொருள். மற்ற உயிர் வளியேற்ற எதிர்ப்பொருள்களைப் போன்று அல்லாமல் மெலடோனின் திரும்ப நிகழும் குறைப்பு மற்றும் உயிர் வளியேற்றத்திற்கு உள்ளாகும் மூலக்கூறின் செயல்திறனாக உள்ள ரெடக்ஸ் சுழற்சிக்கு உட்படுவதில்லை. ரெடக்ஸ் சுழற்சியானது உயிர் வளியேற்ற ஏற்புகளாக செயல்படும் பிற உயிர் வளியேற்ற எதிர்ப்பொருள்களை (விட்டமின் சி போன்றவை) அனுமதிக்கலாம் என்பதோடு ஃப்ரீ ரேடிக்கல் உருவாக்கத்தையும் மேம்படுத்துகிறது. மெலடோனின் ஒருமுறை உயிர் வளியேற்றம் செய்யப்பட்டுவிட்டால் அதனுடைய முந்தைய நிலைக்கு அதைக் குறைக்க முடியாது, ஏனெனில் இது ஃப்ரீ ரேடிக்கல்களுடன் வினைபுரிவதில் சில நிலையான முடிவுப்-பொருட்களை உருவாக்குகின்றன. ஆகவே, இது இறுதிநிலை (அல்லது தற்கொலை) உயிர் வளியேற்ற எதிர்ப்பொருள் என்று குறிப்பிடப்படுகிறது.